Návrh  komuniké

	Vláda Slovenskej republiky na svojom rokovaní dňa …… prerokovala a schválila návrh nariadenia vlády Slovenskej republiky, ktorým sa vydáva colný sadzobník. Toto nariadenie nadobúda účinnosť 1. januára 2004 a stráca účinnosť 30. apríla 2004. 

	Sú v ňom premietnuté úpravy vyplývajúce pre Slovenskú republiku  z prijatých záverov Uruguajského kola mnohostranných obchodných rokovaní GATT (podpísané v roku 1994 v Marakéši). Ide o postupné znižovanie zmluvných colných sadzieb vybraného tovaru. V novom colnom sadzobníku je premietnuté ďalšie znižovanie zmluvných colných sadzieb na dovoz farmaceutických výrobkov (pristúpenie SR k iniciatíve Pharma), textílií a textilných výrobkov. Nový colný sadzobník obsahuje aj zmeny v kombinovanej nomenklatúre, ktoré zodpovedajú aktualizovanej nomenklatúre EÚ na rok 2004. Súčasťou nariadenia sú taktiež schválené colné kvóty, v rámci ktorých sa dovoz vybraného tovaru bude realizovať pri znížených colných sadzbách. 

	Dňom vstupu Slovenskej republiky do Európskej únie, od 1. mája 2004, bude Slovenská republika ako členský štát EÚ uplatňovať v tejto oblasti Spoločný colný sadzobník, ktorý vydáva Európska komisia.